  Анжелика Тихонова корреспондент 5-тӥ толсуре 15 часын Ижкарын Калыкъёслэн эшъяськон юртазы Удмуртиысь лулчеберетъя йӧскалык огазеяськонъёслэн Эшъяськон ӝытсы ортчоз. Отчы элькунысь огазеяськонъёсысь азьветлӥсьёсты но творчествоя коллективъёсты ӧтё. Со сярысь элькунысь йӧскалык политикая министерстволэн пресс-службаез ивортӥз. Ужрадэ пыриськисьёс ас огазеяськонэнызы кивалтӥсьсылэсь, азьветлӥсьёссылэсь ӟечкыланзэс дасяны но йӧскалык дӥсьёсын чеберлыко номер быдэстыны кулэ. Возьматонзы оглом 10 минутозь луыны быгатэ. Эшъяськон ӝыт Удмуртиын улӥсь поръёслэн «Одо Мари Ушем» мер огазеяськонзылэн «Исторические аспекты межкультурного многообразия Ижевска» ӵектосэз улсын ортчоз. 2021-тӥ арын ӵектос мер ужен вырись коммерци луисьтэм огазеяськонъёслэн но мер аскивалтонъя ӵектосъёссыя кар конкурсын вормиз. Ужрад Россиын улӥсь калыкъёслэсь пӧртэмлыксэс, лулчеберетсэс утён но лулчеберетъя йӧскалык огазеяськонъёслэсь ужзэс кужмоятон понна радъяське. Эшъяськон ӝытэ пыриськыны куриськонъёсты yamakov@inbox.ru электрон почтае кутозы. Ватсаса ивор басьтыны 8-950-829-82-22 телефон номеръя луэ («Одо Мари Ушем» огазеяськонлэн тӧроез Николай Иванович Ямаков)  Тодэ вайытом, Глазкарысь пединститутын дышетскисьёс «Фольклорная карусель» ужрадзы улсын пӧртэм сям-йылолъёсты возьматӥзы. Тегъёс: Мерлык Лулчеберет Ижкар Удмуртия йӧскалыклулчеберет удмуртъёс поръёс  